ai4bharat/Pralekha huggingface dataset:
صدر جمہوریہ کا سکریٹریٹ
گاندھی جینتی کے موقع پر صدر جمہوریہ کا پیغام
صدر جمہوریہ ہند محترمہ دروپدی مرمو نے گاندھی جینتی کے موقع پر قوم کے نام مندرجہ ذیل پیغام جاری کیا ہے۔
صدر جمہوریہ نے اپنے پیغام میں کہا کہ ”مہاتما گاندھی کی 153ویں یوم پیدائش کے موقع پر میں تمام ہم وطنوں کی جانب سے بابائے قوم کو خراج عقیدت پیش کرتی ہوں۔
گاندھی جینتی ہم سب کے لیے ان کی متاثر کن زندگی کی اقدار - امن، مساوات اور فرقہ وارانہ ہم آہنگی کے لیے اپنے آپ کو دوبارہ وقف کرنے کا موقع ہے۔ اس سال یہ ایک خاص اہمیت کا حامل ہے کیونکہ آزادی کے 75 سال مکمل ہونے کے موقع پر ملک امرت مہوتسو منا رہا ہے۔ یہ ہم سب کے لیے ایک موقع ہے کہ ہم گاندھی جی کے خوابوں کے ہندوستان کی تکمیل کے لیے کام کریں۔
ایک صدی پہلے، گاندھی جی نے اپنی سودیشی مہم اور خود انحصاری پر اپنے زور سے لاکھوں لوگوں کو متاثر کیا تھا۔ اس طرح، آتم نربھر بھارت کی تشکیل، جو جاری ہے، مہاتما کے وژن سے متاثر ہے اور اس کا مقصد انھیں حقیقی خراج عقیدت ہے۔ ان کے خوابوں کا ہندوستان ایک صاف ہندوستان، ایک صحت مند ہندوستان ہے۔ اس سلسلے میں اٹھائے گئے اقدامات اب پھل دے رہے ہیں۔
جب کہ ہم امرت کال میں داخل ہو رہے ہیں، یہ بات خوش آئند ہے کہ نوجوان نسل بھی گاندھی جی کے کاموں سے تحریک لے رہی ہے۔ آج جب دنیا کو زیادہ سے زیادہ پیچیدہ چیلنجوں کا سامنا ہے، تو ان کی زندگی ایک روشنی کے مینار کے طور پر کام کرتی رہتی ہے، جو ہمیں ہنگامہ خیز پانیوں کے درمیان راستہ نکالنے میں مدد کرتی ہے۔
گاندھی جی نے تمام انسانیت کو اس کی حقیقی صلاحیت دکھائی، اور ہمدردی کی طاقت کو ثابت کیا۔ آئیے ہم ایک بار پھر ان کے راستے، سچائی اور عدم تشدد کے راستے پر چلنے، باہمی خیر سگالی کو فروغ دینے اور ملک اور دنیا کی ترقی کے لیے کام کرنے کا عہد کریں۔“
صدر جہموریہ کا پیغام دیکھنے کے لیے براہ کرم یہاں کلک کریں
نوجوانوں کے امور اور کھیل کود کی وزارت
نوجوانوں میں قائدانہ صلاحیتیں بیدار کرنے کے لئے اقدامات
نئیدہلی08 جنوری ۔وزیر مملکت  برائے نوجوانوں کے امور اور کھیل کود ،کرنل راجیہ وردھن راٹھور  نے آج راجیہ سبھا میں ایک تحریری جواب میں بتایا کہ نوجوانوں کے امور اور کھیل کود کی وزارت نے بھارت کے نوجوانوں میں قائدانہ ہنر مندی کو فروغ دینے کے لئے متعدداقدامات کئے ہیں اور چندنشان زد عملی قدم بھی اٹھائے ہیں ۔مذکورہ پروگرام کے سلسلے میں کئے گئے اقدامات کی تفصیل درج ذیل ہے:
- نوجوانوں اور نوخیزوں کے لئے قومی پروگرام سے متعلق اسکیم ، جس کے تحت دیہی نوجوانوں میں قائدانہ صلاحیتیں پیدا کرنے ،قومی کردار جگانے ، جذبہ باہم اور شخصیت سازی کے لئے ’ نوجوان قائدانہ شخصیت ترقیاتی تربیت ‘ کا عنصر بھی شامل ہے۔
- این وائی کے ایس نوجوانوں کی قیادت سےمتعلق تربیت اور کمیونٹی ڈیولپمنٹ کے لئے تربیتی پروگراموںکا اہتمام کرتا ہے ۔ ملک گیر پیمانے پر حب وطن اور تعمیر ملک کے جذبے کو فروغ دینے کے لئے مضمون نویسی مقابلوں کا اہتمام کرایا جاتا ہے اور اس کے علاوہ ان کی قائدانہ صلاحییتں بڑھانے کے لئے نیز انہیں ذمہ دار شہری بنانے کے لئے دیگر اقدامات بھی کئے جاتے ہیں۔
- ان پروگراموں کے لئے ضروری مہمات اور تحریکات بھی چلائی جاتی ہیں ۔
سری پیرم بدور میں راجیو گاندھی نیشنل انسٹی ٹیوٹ آف یوتھ ڈیولپمنٹ نوجوانوں میں قائدانہ ہنر مندی بڑھانے کے لئے محتلف النوع پروگراموں کا اہتمام کررہا ہے ۔ گزشتہ دوبرسو ں کے دوران آر جی این آئی وائی ڈی نے درج ذیل پروگراموںکا اہتمام کیا ہے۔
- حلقہ انتخاب انتظام سے متعلق ورکشاپ ۔
- نوجوانوں کی ترقیات سے متعلق کانفرنس کا اہتمام ۔
- تربیت کارو ں کی تربیت کا اہتمام ۔ جس کا تعلق زندگی میں کام آنےو الی ہنر مندیوں اور شخصیات سازی سے ہے ۔
- نوجوانوں کے کلب کے احیا کے لئے مشاورت ۔
- آکانکشا لیکچروں کا اہتمام : سماجی عمل کے ذریعہ نوجوانوں میں قائدانہ صلاحیت کو فروغ دینا ۔
- صنعت کاری اور دیہی ترقیات : 19 ممالک کے مندوبین کے لئے آگہی دوروں کا اہتمام ۔
- توقعات اور امنگوں کو حقیقیت میں بدلنے کے موضوع پر ورکشاپ کا اہتمام ، مخاطری کھیل کود وغیرہ کے توسط سے قائدانہ صلاحیت اور شخصیت سازی کی تربیت ۔
راجیو گاندھی انسٹی ٹیوٹ آف یوتھ ڈیولپمنٹ  ، آر جی این آئی وائی ڈی ایکٹ ،2012  کے تحت قائم کیا گیا ایک قانونی ادارہ ہے ، یہ ادارہ مخصوص تعلیمی ڈگریوں کے لئے ہدایات جاری کرتا ہے ۔ پورے بھارت کے نوجوان انتخابی عمل سے گزرنے کے بعد آر جی این آئی وائی ڈی کے ذریعہ منعقد کرائے جانے والے پروگراموںمیں شریک ہوتے ہیں ۔ یہ ادارہ این ایس ایس / این وائی کے ایس افسروں اور رضاکارانہ بنیادوں کو تربیت حاصل کرنے والوں کے لئے مختلف النوع تربیتی پروگراموں کا اہتمام کرتا ہے۔ ان پروگراموں کے علاوہ بھی مدعومندوبین کا تعلق اعلیٰ ثانوی سطحوں سے بھی ہوتا ہے ۔اس کا علاقائی دفتر چنڈی گڑھ میں واقع ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-169
(Visitor Counter : 54
بہت چھوٹی، چھوٹی اور درمیانی صنعتوں کی وزارت
کھادی کے معاملے میں ریکارڈ فروخت درج کی گئی ہے
کناڈ پلیس کے یونٹ میں 40 دنوں میں کھادی کی فروخت چار مرتبہ ایک کروڑ سے زیادہ رہی
نئی دہلی،16 نومبر ، وبائی بیماری کورونا کے سبب پیدا ہونے والے خوف اور اقتصادی پریشانی پر قابو پاتے ہوئے تہواروں کے اس موسم میں کھادی کے دستکاروں کو زبردست فائدہ پہنچاہے اور کھادی مصنوعات کی فروخت میں ریکارڈ اضافہ ہوا ہے۔ اس سال 2 اکتوبر سے صرف 40 دنوں میں کھادی کی ایک دن کی فروخت کناڈ پلیس نئی دہلی کے کھادی انڈیا آؤٹ لیٹ میں چار مرتبہ ایک کروڑ کے نشان کو پار کر گئی ہے۔
تیرہ نومبر کو اس آؤٹ لیٹ میں کل فروخت 1.11 کروڑ روپئے رہی جو کہ اس سال کسی ایک دن کی سب سے زیادہ فروخت ہے۔ لاک ڈاؤن کے بعد کاروباری سرگرمیاں دوبارہ شروع ہونے کے بعد سے کھادی کی فروخت کے اعداد وشمار اس سال گاندھی جینتی  کو 1.02 کروڑ روپئے تک پہنچ گئے۔ اس کے بعد 24 اکتوبر کو یہ فروخت 1.5 کروڑ روپئے اور 7 نومبر کو 1.06 کروڑ روپئے درج کی گئی۔
اس سے پہلے 2018 میں چار مواقع پر یومیہ فروخت ایک کروڑ روپئے سے زیادہ ہوئی تھی۔ اس سال سب سے زیادہ فروخت 13 اکتوبر کو ہوئی تھی جو کہ 1.25 کروڑ روپئے تھی۔ کھادی کی اب تک کی ایک دن کی سب سے زیادہ فروخت 2 اکتوبر 2019 کو ریکارڈ کی گئی تھی جو کہ 1.27 کروڑ روپئے تھی۔ یہ بات بھی قابل غور ہے کہ 2016 سے پہلے کھادی کی یومیہ فروخت کبھی بھی ایک کروڑ روپئے سے آگے نہیں بڑھی۔ 2016 میں 22 اکتوبر کو کناٹ پلیس کے کھادی انڈیا آؤٹ لیٹ میں یومیہ فروخت 116.13 کروڑ روپئے رہی۔
کے وی آئی سی کے چیئرمین جناب ونئے کمار سکسینہ نے اس فروخت میں اضافے کی وجہ وزیر اعظم کی ’’سودیشی‘‘ خاص طور پر کھادی کو فروغ دینے کی بار بار کی جانے والی اپیلوں کو بتایا ہے۔ جناب سکسینہ نے کہا کہ ’’یہ دیکھ کر بڑی خوشی ہوئی ہے کہ بڑی تعداد میں کھادی سے محبت کرنے والے دستکاروں کی مدد کے لیے آگے آرہے ہیں۔ یہ دستکار کھادی اور گھریلوں صنعتوں کے شعبوں کے لیے ریڑھ کی ہڈی کی حیثیت رکھتے ہیں۔ وبائی بیماری کے باوجود کھادی دستکاروں نے کھادی کی تیاری کی سرگرمیاں پورے جوش وخروش کے ساتھ جاری رکھیں اور ہم وطنوں نے بھی اسی جذبے کے ساتھ ان کی محنت کا جواب دیا ہے‘‘۔ جناب سکسینہ نے مزید کہا کہ اقتصادی کساد بازاری کے باوجود کے وی آئی سی نے کھادی کی ترقی کی رفتار جاری رکھی ہے۔
اس سال کھادی مصنوعات کی زبردست فروخت میں بڑی اہمیت اختیار کرلی ہے۔ کووڈ-19 لاک ڈاؤن کے دوران قریب قریب تمام سرگرمیاں مؤثر ہوگئی تھیں لیکن کے وی آئی سی نے پورے ملک میں اپنی متنوع سرگرمیاں جاری رکھیں جن میں چہرے کے ماسک کی تیاری اور ذاتی حفاظت کا سامان مثلاً ہینڈ واش اور ہینڈ سینیٹائزر وغیرہ شامل ہیں۔ اس کے علاوہ کپڑا اور بہت سی قسم کی گھریلو صنعتوں کی مصنوعات کی تیاری کا سلسلہ بھی جاری ہے۔ لاک ڈاؤن نے کھادی دستکاروں کی روزی روٹی کو بری طرح متاثر کیا لیکن ’’آتم نر بھر بھارت‘‘ اور ’’ووکل فار لوکل‘‘ کی وزیر اعظم کی اپیل نے مقامی مینوفیکچرنگ خاص طور کھادی اور گھریلوں صنعتوں کے سیکٹروں میں نئی روح پھونکی۔
کھادی کی ایک دن کی فروخت کے اعداد وشمار:
چار اکتوبر 2014، 66.81 لاکھ روپئے۔
دو اکتوبر 2015، 91.42 لاکھ روپئے۔
بائیس اکتوبر 2016، 116.13 لاکھ روپئے۔
سترہ اکتوبر ، 2017، 117.08 لاکھ روپئے۔
دو اکتوبر، 2018، 105.94 لاکھ روپئے۔
تیرہ اکتوبر ، 2018125.25 لاکھ روپئے۔
سترہ اکتوبر، 2017، 102.72 لاکھ روپئے۔
بیس اکتوبر، 2018، 102.14 لاکھ روپئے۔
دو اکتوبر، 2019، 127.57 لاکھ روپئے۔
دو اکتوبر 2020، 102.24 لاکھ روپئے۔
چوبیس اکتوبر 2020، 105.62 لاکھ روپئے۔
سات نومبر 2020، 106.18 لاکھ روپئے۔
تیرہ نومبر 2020، 111.40 لاکھ روپئے۔
کامرس اور صنعت کی وزارتہ
انجینئرنگ کلسٹر
نئی دہلی،9فروری 2022/
حکومت نے صنعتی بنیادی ڈھانچے کی اپ گریڈیشن اسکیم کے تحت ملک میں انجینئرنگ کلسٹر قائم کئے ہیں۔ ملک میں قائم کئے گئے انجیئنرنگ پروجیکٹس کی ضلع وار تفصیلات اور اسکیم کے تحت ان کی پیش رفت کے ساتھ منظورشدہ /مختص کئے گئے /جاری کئے گئے استعمال کئے گئے فنڈز کی تفصیلات درج ذیل ہیں:
مکمل شدہ پروجیکٹس
|
|
نمبر شمار
|
|
صنعتی کلسٹر کا نام
|
|
ضلع
|
|
ریاست
|
|
منظوری کی تاریخ
|
|
پروجیکٹ کی کل لاگ
|
|
منظور شدہ جی او آئی گرانٹ
|
|
منظور شدہ جی او آئی گرانٹ
|
|
مکمل ہونے کی تاریخ
|
|
1
|
|
انجیئنرنگ کلسٹر ناسک
|
|
ناسک
|
|
مہاراشٹر
|
|
24-03-08
|
|
67.26
|
|
42.88
|
|
42.45
|
|
12-04-13
|
|
2
|
|
ہوسور انجینرئنگ کلسٹر
|
|
کرش نگری
|
|
تمل ناڈو
|
|
01-03-16
|
|
31.306
|
|
7.69
|
|
7.69
|
|
31-08-18
|
|
3
|
|
سری گری انجیئرنگ کلسٹر
|
|
بلاسپور
|
|
چھتیس گڑھ
|
|
10-08-15
|
|
41.76
|
|
8.74
|
|
8.74
|
|
09-01-19
روپے کروڑ میں
جاری پروجیکٹس
|
|
نمبر شمار
|
|
صنعتی کلسٹر کا نام
|
|
ضلع
|
|
ریاست
|
|
منظوریکی تاریخ
|
|
پروجیکٹ کی قیمت
|
|
منظور شدہ جی او آئی گرانٹ
|
|
منظور شدہ جی او آئی گرانٹ
|
|
فزیکل پیش رفت 
|
|
1
|
|
تروچراپلی انجیئرنگ اینڈ تکنالوجی کلسٹر
|
|
تھروچراپلی
|
|
تمل ناڈو
|
|
01-10-10
|
|
102.81
|
|
58.28
|
|
52.45
|
|
77.00%
|
|
2
|
|
لائٹ انجیئنرنگ کلسٹر نابھا
|
|
پٹیالہ
|
|
پنجاب
|
|
05-03-15
|
|
39.26
|
|
10.51
|
|
10.51
|
|
85.00%
یہ اطلاع کامرس اور صنعت کی وزارت نے وزیر مملکت جناب سوم پرکاش نے آج لوک سبھا میں ایک سوال کے تحریری جواب میں دی۔
ش ح۔ ش ت۔ج
Uno-1384
(Visitor Counter : 99
ریلوے کی وزارت
ہندوستانی ریلوے نے یکم اپریل 2023 سے 31 اگست 2023 کے درمیان 634.66 ملین ٹن کی مال برداری حاصل کی جو گزشتہ سال کی اسی مدت سے 13.78 ملین ٹن زیادہ ہے
آمدنی کے لحاظ سے، ہندوستانی ریلوے نے 1 اپریل، 2023 سے 31 اگست، 2023 کے دوران 1 لاکھ کروڑ روپے کمائے
ہندوستانی ریلوے نے 1 اپریل، 2023 سے 31 اگست، 2023 کے دوران پانچ مہینوں میں اب تک کی سب سے زیادہ سرمایہ کاری اخراجات کا مشاہدہ کیا ہے
مال برداری کے لحاظ سے، ہندوستانی ریلوے نے 1 اپریل، 2023 سے 31 اگست، 2023 کے دوران 634.66 ملین ٹن حاصل کیا ہے، جو پچھلے سال کی اسی مدت کے دوران 620.88 ملین ٹن کے مقابلے میں ہے اور حاصل کردہ آمدنی تقریباً 1 لاکھ کروڑ روپے ہے جس میں مال برداری، مسافر طبقہ اور دیگر متفرق آمدنی شامل ہے۔
اسی مدت میں لوہے کی لوڈنگ 70.84 ملین ٹن ہے جو کہ گزشتہ سال کی اسی مدت میں حاصل کی گئی 61.30 ملین ٹن سے 15.56 فیصد زیادہ ہے۔
اسی مدت میں، کچا لوہا اور تیار شدہ اسٹیل کی لوڈنگ گزشتہ سال کی اسی مدت میں حاصل کی گئی 26.16 ملین ٹن کے مقابلے میں 28.42 ملین ٹن ہے، جس میں 8.63 فیصد اضافہ ریکارڈ کیا گیا۔
اسی مدت میں کھاد کی لوڈنگ گزشتہ سال کی اسی مدت میں حاصل کی گئی 22.25 ملین ٹن کے مقابلے میں 24.13 ملین ٹن ہے، جو کہ 8.45 فیصد کی نمو کو ظاہر کرتی ہے۔
اسی مدت میں، سیمنٹ کی لوڈنگ گزشتہ سال کی اسی مدت میں حاصل کی گئی 59.44 ملین ٹن کے مقابلے میں 63.29 ملین ٹن ہے، جو 6.48 فیصد کی نمو کو ظاہر کرتی ہے۔
اسی مدت میں کنٹینر سروسز کی لوڈنگ گزشتہ سال کی اسی مدت میں حاصل کی گئی 32.60 ملین ٹن کے مقابلے میں 34.31 ملین ٹن ہے، جو کہ 5.22 فیصد کی نمو دکھاتی ہے۔
اسی مدت میں پی او ایل کی لوڈنگ گزشتہ سال کی اسی مدت میں حاصل کی گئی 19.91 ملین ٹن کے مقابلے میں 20.59 ملین ٹن ہے، جو کہ 3.41 فیصد کی نمو کو ظاہر کرتی ہے۔
اسی مدت کے دوران کوئلے کی لوڈنگ 311.53 ملین ٹن ہے جب کہ پچھلے سال کی اسی مدت میں حاصل کردہ لوڈنگ 305.39 ملین ٹن تھی۔
مندرجہ بالا کے علاوہ، ریل کے ذریعے آٹو موبائل کی نقل و حمل میں 26 فیصد اضافہ ہوا ہے جبکہ آٹو موبائل سے ہونے والی آمدنی میں 24.5 فیصد کا اضافہ ہوا ہے۔
ہندوستانی ریلوے نے اس مالی سال کے پہلے پانچ مہینوں میں اگست 2023 تک تقریباً 48 فیصد کیپٹل اخراجات کا استعمال  دیکھا ہے۔ ہندوستانی ریلوے نے اگست 2023 تک 1,15,000 کروڑ روپے کا خرچ کیا ہے۔ یہ سرمایہ کاری مختلف بنیادی ڈھانچے کے منصوبوں جیسے نئی لائنوں، ڈبلنگ، گیج کی تبدیلی اور مسافروں کی سہولیات کو بڑھانے میں نظر آتی ہے۔ ریلوے میں مسافروں کی حفاظت سب سے اہم ہے۔ حفاظت سے متعلق کاموں کو بڑھانے میں خاطر خواہ رقم لگائی گئی ہے۔ گزشتہ سال کی اسی مدت کے مقابلے میں سرمائے کے اخراجات کا استعمال تقریباً 54 فیصد ہے۔
وزارت سیاحت
سیاحت کی وزارت نے ‘دیکھو اپنا دیش’ کے مجموعی موضوع کے تحت ‘ ایک رزمیہ ، جس کا نام ہندوستان ہے-مختلف داستانوں کی سرزمین’کے عنوان سے 11ویں ویبینار کا اہتمام کیا
نئی دہلی، 29اپریل2020،سیاحت کی وزارت حکومت ہند نے 28؍اپریل 2020 کو ایک رزمیہ ، جس کا نام ہندوستان ہے- مختلف داستانوں کی سرزمین کے عنوان سے 11ویں ویبینار کا اہتمام کیا۔ یہ اہتمام اس کی جاری سرگرمیوں کا ایک حصہ ہے، جو اس صنعت اور اس کے شائقین کےلئے دیکھو اپنا دیش کے مجموعی عنوان کے تحت منعقد کی جا رہی ہیں۔ اس ویبینار سیریز کے اہتمام کا مقصد یہ ہے کہ بھارت کے مختلف سیاحتی مقامات کے بارے میں جانکاری اور بیداری کو فروغ دیا جائے اور اس کے تحت نسبتاً کم معروف مقاما ت اور مقبول عام مقامات کے نسبتاً کم معروف حقائق سے سیاحوں کو روشناس کرایا جائے۔
دیکھو اپنا دیش ویبینار سیریز اپنے اس سلسلے کے تحت چند بہترین صنعتی ماہرین کو راغب کرنے میں کامیاب رہی ہے۔ ساتھ ہی ساتھ شہروں اور ورثہ جاتی واکوں کے پریکٹیشنروں، داستان گو حضرات کو بھی مربوط کرنے میں کامیاب رہی ہے، جو اپنے ناظرین کو یکسر نئے اور کبھی نہ سنے گئے تجربات کا احساس کراتے ہیں، بھارت کے مختلف سیاحتی مقامات کے بارے میں انہیں منفرد جانکاریاں دیتے ہیں۔
28اپریل 2020 کو مذکورہ ویبینار کا اہتمام ریئر انڈیا کی بانی محترمہ شوبھا موہن کی جانب سے کیا گیا اور مندوبین کو بھارت کے سیاحتی مقامات اور تجربات سے آگاہ کیا گیا۔ یہاں کے قصبات، یہاں کے گاؤں ، یہاں کے شہروں کے بارے میں بتایا گیا، جن کے اپنے منفرد رنگ ہیں۔ مماثلت اور فرق کے پہلو ہیں، روایت اور ورثے ہیں، تاریخ اور دیگر پرکشش چیزوں کا جادو ہے، جس میں ناظرین کھو جاتے ہیں۔ سیاحت کی وزارت کی ایڈیشنل ڈائرکٹر جنرل محترمہ روپندر برار کی نگرانی میں سیاحت کی وزارت کی ورچوول میٹینگیں ڈیجیٹل انڈیا پہل قدمی کا ایک حصہ ہیں۔
آئندہ منعقد ہونے والے ویبینار ‘نئی عہد کی خواتین ذمہ دار سیاحت میں ’، کا اہتمام 30؍اپریل 2020 کو صبح 11بجے کیا جانا ہے اور اس کےلئے رجسٹریشن کا عمل درج ذیل لنک پر جاری ہے:
https://bit.ly/WebinarNewAgeWomen
۔۔۔۔۔۔۔۔۔۔۔
م ن۔ک ا۔
U- 2122
(
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 185.74 کروڑ سے تجاوز کرگئی
12 سے 14 سال کی عمر کے گروپ کے لئے 2.22 کروڑ سے زائد ویکسین ڈوز لگائی گئیں
بھارت میں زیر علاج مریضوں کی تعداداس وقت 11,058 ہے
گذشتہ 24 گھنٹوں میں 861 نئے معاملات سامنے آئے
شفایابی کی شرح فی الحال 98.76 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.23 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 185.74 کروڑ  سے تجاوز کرگئی ہے۔یہ سنگ میل 2,24,81,173 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 2.22 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,04,105
|
|
دوسری خوراک
|
|
1,00,05,229
|
|
احتیاطی خوراک
|
|
45,37,825
|
|
صف اول کے کارکنان
|
|
پہلی خوراک
|
|
1,84,13,930
|
|
دوسری خوراک
|
|
1,75,20,810
|
|
احتیاطی خوراک
|
|
70,14,334
|
|
12 سے 14 سال کی عمر کا گروپ
|
|
پہلی خوراک
|
|
2,22,67,519
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,76,51,525
|
|
دوسری خوراک
|
|
3,96,08,886
|
|
18سے44برس کی عمرکےگروپ کےافراد
|
|
پہلی خوراک
|
|
55,50,52,829
|
|
دوسری خوراک
|
|
47,02,19,979
|
|
احتیاطی خوراک
|
|
2,557
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,28,21,273
|
|
دوسری خوراک
|
|
18,62,87,235
|
|
احتیاطی خوراک
|
|
7,117
|
|
60 سال سے زیادہ عمر کے افراد
|
|
پہلی خوراک
|
|
12,67,92,219
|
|
دوسری خوراک
|
|
11,60,30,268
|
|
احتیاطی خوراک
|
|
1,27,81,187
|
|
احتیاطی خوراک
|
|
2,43,43,020
|
|
کل تعداد
|
|
1,85,74,18,827
مریضوں کی تعداد میں گراوٹ کے رجحانات کے بعد ہندوستان میں زیرعلاج مریضوں کی تعداد مزید کم ہو کر آج 11,058 ہوگئی جو ملک کے مجموعی پازیٹو معاملات کا 0.03 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.76 فیصد ہے۔گزشتہ 24 گھنٹوں کے دوران 929 مریض شفایاب ہوچکے ہیں ۔اور اس طرح شفایاب ہونے و الے مریضوں کی مجموعی تعداد اس وقت 4,25,03,383 ہے۔
گزشتہ 24 گھنٹوں کے دوران 861 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 2,71,211 ٹیسٹ انجام دیئے گئے۔ ہندوستان میں اس وقت تک مجموعی طور پر 79.41 کروڑ سے زیادہ  ٹیسٹ کئے جاچکے ہیں ۔
زیر علاج مریضوں کی یومیہ اور ہفتہ وار شرح میں بھی مسلسل گراوٹ دیکھی جارہی ہے۔ملک میں مثبت معاملات کی ہفتہ وار شرح اس وقت 0.23فیصد ہے۔جبکہ مثبت معاملات کی یومیہ شرح اس وقت 0.32 فیصد درج کی گئی ہے۔
امور داخلہ کی وزارت
ملک میں نکسلزم
امورداخلہ کے وزیر مملکت جناب نتیا نند رائے نے راجیہ سبھا میں ایک سوال کے تحریری جواب میں بتایا کہ ہندوستان کے آئین کے ساتویں شیڈول کے مطابق، پولیس اور امن عامہ کے مضامین ریاستی حکومتوں کے پاس ہیں۔ تاہم، بائیں بازو کی انتہا پسندی  کے خطرے سے مکمل طور پر نمٹنے کے لیے، حکومت ہند  نے 2015 میں ایل ڈبلیو ای سے نمٹنے کے لیے قومی پالیسی اور ایکشن پلان' کو منظوری دی جس میں ایک کثیر جہتی حکمت عملی کا تصور پیش کیا گیا ہے جس میں سیکیورٹی سے متعلق ، ترقیاتی اقدامات، مقامی برادریوں وغیرہ کے حقوق اور واجبات کو یقینی بنانا شامل ہے۔ اس پالیسی کے مستقل نفاذ کے نتیجے میں ایل ڈبلیو ای سے متعلق تشدد اور اس کے جغرافیائی پھیلاؤ میں مسلسل کمی آئی ہے۔
حکومت ہند نے نابالغ انصاف  ایکٹ، 2015  نافذ کیا ہے جس میں بچوں کے لیے پریشانی کی صورتحال شامل ہے جس میں قانون سے متصادم بچے  اور دیکھ بھال اور تحفظ کی ضرورت والے بچے  شامل ہیں۔ جے جے ایکٹ کی دفعات کے مطابق، ایک بچہ جو کسی مسلح تصادم، شہری بدامنی یا قدرتی آفت کا شکار یا متاثر ہوتا ہے، اسے منجملہ دیگر باتوں کے "دیکھ بھال اور تحفظ کی ضرورت والے بچے" کے طور پر شامل کیا جاتا ہے۔ ایکٹ بچوں کے بہترین مفاد کو یقینی بنانے کے لیے ادارہ جاتی اور غیر ادارہ جاتی دیکھ بھال کے طریقہ کار سمیت خدمات کی فراہمی کے ڈھانچے کے حفاظتی جال کو لازمی قرار دیتا ہے۔
جے جے ایکٹ کے مطابق، کوئی بھی غیر ریاستی، خود ساختہ عسکریت پسند گروپ یا تنظیم جسے حکومت ہند نے اس طرح قرار دیا ہے، اگر کسی بچے کو کسی مقصد کے لیے بھرتی یا استعمال کرتی ہے، تو مجرمانہ قانونی چارہ جوئی کے لیے ذمہ دار ہوگی۔
خواتین اور اطفال کی ترقی کی وزارت ریاستوں/مرکز کے زیر انتظام علاقوں  کو پریشان کن حالات میں بچوں کی دیکھ بھال اور تحفظ کے لیے ایک فریم ورک فراہم کرنے میں مدد کرنے کے لیے مرکزی طور پر سپانسر شدہ چائلڈ پروٹیکشن سروسز  اسکیم کو نافذ کر رہی ہے۔ اسکیم کے تحت، ادارہ جاتی نگہداشت سی این سی پی اور سی سی ایل کے لیے دستیاب ہے، جس میں بورڈنگ، رہائش اور بچوں کی ہمہ گیر نشوونما کے انتظامات شامل ہیں۔ یہ اسکیم غیر ادارہ جاتی دیکھ بھال بھی فراہم کرتی ہے جس میں گود لینے، رضاعی دیکھ بھال اور کفالت کے لیے تعاون بڑھایا جاتا ہے۔ اسکیم کو نافذ کرنے کی بنیادی ذمہ داری ریاستوں / مرکز کے زیر انتظام علاقوں پر عائد ہوتی ہے۔
2018 سے 2023 کے دوران  ایل ڈبلیو ای سے متعلق 3,544 واقعات اور 949 اموات ہوئیں۔ سال وار تفصیلات حسب ذیل ہیں:-
|
|
سال/پیرامیٹر
|
|
واقعات
|
|
اموات
|
|
2018
|
|
833
|
|
240
|
|
2019
|
|
670
|
|
202
|
|
2020
|
|
665
|
|
183
|
|
2021
|
|
509
|
|
147
|
|
2022
|
|
413118|
|
98
|
|
2023

|
|
27363|
|
79بائیں بازو کے انتہا پسندوں کی طرف سے انجام دیئے جانے والے واقعاتسیکورٹی فورسز کی طرف سے شروع ہونے والے واقعات
2022 کے بعد سے، بائیں بازو کے انتہا پسندوں کی طرف سے انجام دیئے جانے والے واقعات اور سیکورٹی فورسز کے ذریعہ شروع کئے گئے واقعات کی تعداد کے اعداد و شمار کو الگ سے رکھا جاتا ہے۔
وزارت اطلاعات ونشریات
ہریانہ کے وزیر اعلی جناب منوہر لال نے امرت مہوتسو  کے تحت پینٹنگ نمائش کا افتتاح کیا
چنڈی گڑھ، 12 مارچ: ہریانہ کے وزیر اعلی جناب منوہر لال نے آج سرکاری کالج سیکٹر 1، پنچکولہ میں آزادی کے امرت مہوتسو کے موضوع پر تصویری نمائش کا افتتاح کیا جسے علاقائی آوٹ ریچ بیورو اور پریس انفارمیشن بیورو نے منعقد کیا ہے۔ یہ نمائش 16 مارچ تک جاری رہے گی۔ اس موقع پر ایڈیشنل ڈائریکٹر جنرل محترمہ دیوپریت سنگھ وزیر اعلی کے ساتھ موجود تھیں۔ نمائش میں مجاہدین آزادی مہاتما گاندھی، سبھاش چندر بوس، سردار ولبھ بھائی پٹیل اور دیگر مجاہدین آزادی کی زندگی کی کہانی پر مبنی پینٹنگز رکھی گئی ہیں۔
اس موقع پر پانی کی بجلی، سماجی انصاف اور بااختیاری کے مرکزی وزیر مملکت جناب رتن لال کٹاریا، وزیر کھیل جناب سندیپ سنگھ، ہریانہ حکومت کے عہدیدار اور دیگر معززین موجود تھے۔ پانچ روزہ تقریب کے دوران ہر روز مختلف تقریبات اور ثقافتی پروگراموں کا اہتمام کیا جائے گا۔ نمائش صبح 10 بجے سے شام 6 بجے تک کھلی رہے گی۔ یہ نمائش محکمہ ثقافت ہریانہ انتظامیہ کے تعاون اور اشتراک سے منعقد کی جارہی ہے۔ اس موقع پر گیت اور ڈرامہ ڈویژن کے فن کاروں نے حب الوطنی کے گیت اور لوک رقص پیش کیے۔ وزیر اعلی نے افتتاح سے قبل سائیکل ریلی کو جھنڈی دکھاکر روانہ کیا۔
ملحوظ رہے کہ آزادی کا امرت مہوتسو بھارت سرکار کی آزادی کی 75ویں سالگرہ کے سلسلے میں سرکار کے زیر اہتمام پروگراموں کا ایک سلسلہ ہے۔ مہوتسو کو عوامی شرکت کے جذبے کے تحت ایک اجتماعی تہوار کے طور پر منایا جارہا ہے۔ وزیر داخلہ کی سربراہی میں قومی عمل درآمد کمیٹی تشکیل دی گئی ہے جس میں مختلف تقریباًت کی منصوبہ بندی کی گئی ہے۔ یہ سرگرمیاں 15 اگست 2022 سے 75 ہفتے پہلے شروع ہوئی ہیں۔ 12 مارچ 2021 کو وزیراعظم جناب نریندر مودی کے بقول امرت مہوتسو آزادی کے پروانوں اور شہیدوں اور ان کے بھارت کے تعمیر کے عہد کو خراج ایک عقیدت ہے جسے ایک تہوار کی شکل میں منایا جائے گا۔
وزارت دفاع
اندرون ملک منصوبوں کی وجہ سے دفاعی سازوسامان کی درآمد میں کمی
گزشتہ چند برسوں کے دوران ملک میں بہت سے اہم پروجیکٹوں کی وجہ سے ملک کے اندر دفاعی سازوسامان تیار کیا گیا، جن میں 155 ایم ایم آرٹلری گن سسٹم ‘دھنوش’، ہلکا جنگی طیارہ ‘تیجس’، زمین سے زمین پر نشانہ لگانے والا میزائل سسٹم ‘آکاش’، مین بیٹل ٹینک ‘ارجن’، ٹی-90 ٹینک، ٹی-72 ٹینک، آرمرڈ پرسنل کیریئر‘بی ایم پی-ایس یو-30، ایم کے-1، چیتا ہیلی کاپٹر، ایڈوانسڈ لائٹ ہیلی کاپٹر، ڈورنیئر ڈی او-228، ہائی موبلٹی ٹرک، آئی این ایس کلواری، آئی این ایس کھنڈیری، آئی این ایس چنئی، اینٹی سب مرین وار فیئر کوویٹ، ارجن بکتربند مرمت اور بچاؤ گاڑی، پل لیئنگ ٹینک، بائی ماڈیولر چارج سسٹم ، میڈیم بلٹ پروف وہیکل ، ہتھیاروں کا پتہ لگانے والا رڈار ، انٹیگریٹڈ ایئر کمانڈ اینڈ کنٹرول سسٹم ، سافٹ ویئر ڈیفائنڈ ریڈیوز ، لکشیہ پیراشوٹ، واٹر جیٹ فاسٹ اٹیک کرافٹ، انشور پیٹرول ویسل، آف شور پیٹرول ویسل، فاسٹ انٹرسیپٹر بوٹ، لینڈنگ کرافٹ یوٹیلیٹی وغیرہ شامل ہیں۔
یہ پروجیکٹ گزشتہ چند برسوں کے دوران حکومت کی جانب سے دفاعی سازوسامان کی اندرون ملک ڈیزائن، فروغ اور تیاری کی حوصلہ افزائی کے لئے کئے گئے کئی پالیسی اقدامات اور اصلاحات کا نتیجہ ہیں۔ حکومت نے ملک میں دفاعی سازوسامان تیار کر کے دفاعی مینوفیکچرنگ میں خودکفالت حاصل کرنے کی جانب یہ اقدامات کئے ہیں۔ ان اقدامات میں دیگر کے علاوہ دفاعی حصولیابی کے عمل کے تحت دیسی وسائل کے کیپٹل آئٹموں کی خریداری کو ترجیح دینا بھی شامل ہے۔ مشن ڈیف اسپیس کا آغاز، دفاعی مہارت کی اختراعی اسکیم کا آغاز جس میں اسٹارٹ اپس اور مائیکرو، چھوٹی اور درمیانی صنعتیں شامل ہیں۔ سرکاری خریداری پر عمل درآمد، جس میں  آرڈر 2017 شامل ہے۔ دیسی تیاری کےتحت ایک پورٹل سری جن کا آغاز، جو ایم ایس ایم ای سمیت ہندوستانی صنعتوں کی جانب سے اندرون ملک تیاری کو فروغ دینے کے لئے ہے۔ آفسیٹ پالیسی میں اصلاحات، یہ تمام وہ اقدامات ہیں، جن سے دفاعی سازوسامان کی اندرون ملک تیاری کی جانب اہم پیش رفت ہو سکی ہے۔
ان پالیسی اقدامات کا مقصد دفاعی سازوسامان کی اندرون ملک ڈیزائن اور تیاری کرنا ہے تاکہ آگے چل کر دفاعی سامان کی درآمد میں کمی آ سکے۔ بیرونی ذرائع سے دفاعی سامان کی خریداری پر ہونے والے اخراجات جو 19-2018 میں 46 فیصد تھے، وہ دسمبر 2022 میں گھٹ کر 36.7 فیصد ہو گئے۔
یہ اطلاع دفاع کے وزیر مملکت جناب اجے بھٹ نے آج راجیہ سبھا میں جناب وجے پال سنگھ تومر کو ایک تحریری جواب میں دی۔
کامرس اور صنعت کی وزارتہ
ریاض میں سعودی عرب اور ہندوستان کے درمیان کاروباری میٹنگ
سعودی چیمبرس کی کاؤنسل کے ساتھ سعودی انڈیا کاروباری میٹنگ
نئی دہلی،28نومبر/ہندوستان کے بنیادی ڈھانچے اور مکانات سے متعلق وفدکے سعودی عرب دورے کے دوران کاؤنسل آف چیمبرس کے ساتھ سعودی ہندوستانی کاروباری میٹنگ منعقد ہوئی۔ سعودی وفد کی سربراہی سعودی انڈین کاروباری کاؤنسل کے جناب کامل ایس المناجد نے کی۔ جبکہ ہندوستانی وفد کی قیادت وزارت خارجہ میں ای ڈی ڈویژن کے ایڈیشنل سکریٹری جناب منوج کے بھارتی نے کی۔
ہندوستانی وفد سے بات کرتے ہوئے سعودی عرب کے لئے ہندوستانی سفیر احمد جاوید نے کہا کہ سعودی عرب میں اہم تبدیلیاں رونما ہورہی ہیں اور ہندوستان سعودی عرب کی ترجیح فہرست میں آٹھ ملکوں میں سے ایک ہے۔کاروبار، تجارت اور علاقائی تعاون کے لئے ہندوستانی کمپنیوں کی زیادہ سرگرم شرکت کا خیرمقدم کیا جارہا ہے۔
وزارت خارجہ میں ایڈیشنل سکریٹری جناب منوج کے بھارتی نے وعدہ کیا کہ حکومت ہند دونوں ملکوں کے درمیان تعلقات کو بڑھانے کے سلسلے میں کام کرنے کے تئیں عہد بستہ ہے اور اس وفد میں ہندوستانی کمپنیاں سعودی عرب کے لئے اپنی پیشہ وارانہ مہارت لانے کے لئے کہیں زیادہ خواہش مند ہیں۔
میٹنگ میں سعودی عرب کی کمپنیوں کے چیف ایگزیکٹیو آفیسرس اور اعلی افسروں نے شرکت کی۔جبکہ ہندوستانی وفد کی نمائندگی بنیادی ڈھانچے اور مکانات سے متعلق سرکردہ کمپنیوں نے کی۔
مکانات اور بنیادی ڈھانچے کی تعمیرسعودی عرب میں ایک تیزی سے ترقی کرنےو الا شعبہ ہے۔جہاں این ای او ایم،قدیا اور ریڈ سی انٹر ٹرینمینٹ جیسے بڑے پروجیکٹ قائم کئے جارہے ہیں۔تفریح کے شعبے میں امکانات کا پتہ لگانے کی خاطر ہندوستان کے لئے ایک زبردست موقع ہے۔کیونکہ سعودی حکومت کا مقصد ہے کہ تفریح اور آسائش کے لئے بیرون ملک سعودی عوام کو جانے سے روکا جائے اور سعودی عرب میں غیرملکی سیاحوں کو راغب کیاجائے۔